b'\n_START_ARTICLE_\nMiha Kastelic\n_START_SECTION_\n\xc5\xbdivljenje in delo\n_START_PARAGRAPH_\nKastelic je po kon\xc4\x8dani gimnaziji in liceju v Ljubljani \xc5\xa1tudiral pravo na Dunaju. Zaposlil se je v Ljubljani in bil med drugim od 1825 do upokojitve 1865 knji\xc5\xbeni\xc4\x8dar v licejski knji\xc5\xbenici, najprej kot skriptor, nazadnje pa kot kustos._NEWLINE_Kastelic je prve pesmi je objavil 1828. Bolj kot njegovo pesni\xc5\xa1ko je ostalo pomembno njegovo uredni\xc5\xa1ko delo. Bil je ustanovitelj in urednik pesni\xc5\xa1kega almanaha Krajnska \xc4\x8dbelica. Bil je njen najplodovitej\xc5\xa1i pesnik. Njegove prigodne in ljubezenske pesmi pa so brez globljega \xc4\x8dustva in ljubezni._NEWLINE_Kastelic ima z izdajanjem Kranjske \xc4\x8dbelice poglavitno zaslugo za o\xc5\xbeivitev slovenskega literarnega dela. To mu je priznal Pre\xc5\xa1eren v sonetu Mihu Kastelicu. Pomembno je tudi njegovo uredni\xc5\xa1ko delo pri urejanju rokopisov pesmi Valentina Vodnika, kupljenih iz pesnikove zapu\xc5\xa1\xc4\x8dine. Prav tako je zaslu\xc5\xbeen za ohranitev \xc4\x8copove zapu\xc5\xa1\xc4\x8dine, Pre\xc5\xa1ernovih in drugih pesni\xc5\xa1kih rokopisov, pa tudi za obogatitev licejske knji\xc5\xbenice z deli iz zapu\xc5\xa1\xc4\x8dine Jerneja Kopitarja.'